
Parlamentul României

Camera Deputaţilor                                                                                                                                                                                                                                   
	Comisia pentru apărare, ordine

publică şi siguranţă naţională

Nr.32/735/2007
	                                    Bucureşti, 01.11.2007 

                          Pl. x 623/2007


RAPORT 
asupra propunerii legislative pentru modificarea Legii nr. 360/2002 privind Statutul poliţistului
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu propunerea legislativă pentru modificarea Legii nr. 360/2002 privind Statutul poliţistului, trimisă cu adresa nr. PL.x. 623 din 15 octombrie 2007 şi înregistrată cu nr.32/735 din 17.10.2007. 

Consiliul Legislativ, cu nr. 1318/1.10.2007, a avizat negativ iniţiativa legislativă.
Comisia juridică, de disciplină şi imunităţi, cu nr. Pl-x 623 din 23.09.2007 a avizat negativ propunerea legislativă. 
Comisia pentru administraţie publică, amenajarea teritoriului şi echilibru ecologic, cu nr. 26/1956 din 23.10.2007 a avizat negativ propunerea legislativă

Propunerea legislativă urmăreşte modificarea art. 45 alin (1) lit i) din Legea nr. 360/2002 privind Statutul poliţistului, prin care se doreşte interzicerea deţinerii concomitent de către poliţist a două funcţii, cea de bază şi o altă funcţie prin detaşare.
2. Iniţiativa legislativă face parte din categoria legilor organice, potrivit prevederilor art. 73 din Constituţia României, republicată.
3. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.

4. La şedinţa Comisiei au fost prezenţi 18 deputaţi din totalul de 24 de membri.
În urma dezbaterilor, în şedinţa din 30 octombrie 2007, membrii Comisiei, cu unanimitate de voturi, au hotărât să propună Plenului Camerei Deputaţilor respingerea propunerii legislative, aceasta fiind fără obiect deoarece exceptarea funcţiilor deţinute în regim de detaşare în cadrul structurilor autorităţilor publice nu se încadrează în ipoteza deţinerii concomitente a două sau mai multe funcţii.

Preşedinte, 

Costică Canacheu 

Către

BIROUL PERMANENT
AL CAMEREI  DEPUTAŢILOR
Vă înaintăm, alăturat, RAPORTUL asupra propunerii legislative pentru modificarea Legii nr. 360/2002 privind Statutul poliţistului, trimisă cu adresa nr. Pl.x 623 din 15 octombrie 2007 şi înregistrată cu nr.32/735 din 17.10.2007. 


În raport cu obiectul şi conţinutul acesteia, propunerea legislativă face parte din categoria legilor organice.

Preşedinte, 

Costică Canacheu 

